Abdallah

Abdallah, Abdoullah pe c'hoazh Abdellah ( عبد الله  en arabeg) zo un anv divoutin arabek savet gant ar gerioù ʿAbd (servijer) hag Allah ("An doue", an taol-mouezh war an eil silabenn). Un anv-bihan eo, deuet da vezañ un anv-tiegezh ivez. 

Koshoc'h eo an anv eget an islam avat. Kar d'an anvioù biblek Abdiel hag Ovadia eo, ha heñvelster ganto. Daou rabin Abdoullah o anv a oa e Medina a-raok an islam : Abdoullah ibn Salam hag Abdoullah ibn Chouria. Bez' emañ ivez ar yuzev eus Yemen Abdoullah ibn Saba e-pad emled an islam.

Stank e vez kavet an anv-bihan Abdallah e-touez ar vuzulmaned hag ivez ar yuzevien Mizrac'h, dreist-holl e Siria hag en Irak. 

 Stummoù all 
 Stumm berr : Abdel, Abdoul, Abdul
 Stummoù all : Abd Allah, Abdala, Abdullah, Abdulah (Bosnia), Abdelilah, Abdollah (Iran), Abdulai
 Abdoulaye en Afrika du

 Er yezhoù all 
 Servus Dei e latin
 Serdieu e galleg
 Абдулла́ (Abdoulla) e rusianeg
 Габдулла́ (Gabdoulla) en adigeg (Kaokaz an Norzh)
 Gwazdoue / Goasdoue e brezhoneg

 Tud brudet 
 Anvioù-bihan
Abdallah
 Abd Allah ibn az-Zubayr (623-692), niz Aicha
 Abdallah Ibn Yasin (war-dro 1050 - war-dro 1059), doueoniour
 Abdallah Iañ (1882-1951), roue Jordania
 Abdallah II (ganet e 1962), e vab-kuñv, roue Jordania
 Abdallah ben Abdelaziz Al Saoud (1924-2005), roue Arabia Saoudat
Abdullah
 'Abdullah ibn 'Abdil-Mouttalib, tad ar profed Mahomed
 Abdullah ibn Masud hag Abdullah ibn Omar, keneiled ar profed Mahomed 
 Abdullah Ahmad Badawi (ganet e 1939), kentañ minitr Malaysia
 Abdullah Öcalan (ganet e 1949), bet e penn Strollad Labourerion Kurdistan
 Ali Abdullah Salih (1942-2017), prezidant Yemen
 Abdullah Shah, (ganet e 1959), roue Malaysia
 Abdullah Abdullah (ganet e 1960), den a Stad afghan
 Anvioù-tiegezh 
Abdallah
 Ahmed Abdallah (1919-1989), prezidant Komorez
 George Ibrahim Abdallah (ganet e 1951), stourmer komunour libanat

 Tudennoù 
 Abdallah, mab an emir Mohammed Ben Kalish Ezab er bannoù-treset Troioù-kaer Tintin gant Hergé.

 Pennadoù kar 
 Abdelaziz

Rummad:Anvioù-bihan arabek
Rummad:Anvioù-tiegezh arabek